CELEX: 31981D0514
Language: el
Date: 1981-06-24 00:00:00
Title: 81/514/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος σχετικά μέ τή μεταποίηση καί τήν εμπορία τών σπόρων πρός σπορά στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0514

81/514/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος σχετικά μέ τή μεταποίηση καί τήν εμπορία τών σπόρων πρός σπορά στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 194 της 17/07/1981 σ. 0054 - 0054

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1981  περί εγκρίσεως προγράμματος σχετικά με τη μεταποίηση και την εμπορία των σπόρων προς σπορά στο Βέλγιο σύμφωνα με τον κανονισμό (ΕΟΚ) αριθ. 355/77 του Συμβουλίου  (Τα κείμενα στη γαλλική και ολλανιδκή γλώσσα είναι τα μόνα αυθεντικά)  (81/514/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι, στις 27 Νοεμβρίου 1980, η βελγική κυβέρνηση ανακοίνωσε το πρόγραμμα σχετικά με τη μεταποίηση και την εμπορία των σπόρων προς σπορά·  ότι το εν λόγω πρόγραμμα αφορά τη δημιουργία, τη συγκέντρωση και την ορθολογική χρησιμοποίηση των εγκαταστάσεων συλλογής, προετοιμασίας, αποθεματοποιήσεως, συσκευασίας και μεταφοράς των σπόρων προς σπορά εν όψει προσαρμογής των εγκαταστάσεων αυτών στην αυξανόμενη ζήτηση σπόρων προς σπορά ανώτερης ποιότητας· ότι αποτελεί, επομένως, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος δεν θίγει τις αποφάσεις που πρέπει να ληφθούν δυνάμει του άρθρου 14 του κανονισμού (ΕΟΚ) αριθ. 355/77 σε θέματα χρηματοδοτήσεως εκ μέρους της Κοινότητος των σχεδίων που δεν θα αφορούσαν, κατά κύριο λόγο, τη μεταποίηση προϊόντων βάσεως που παράγονται στο Βέλγιο·  ότι το πρόγραμμα περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι δύνανται να επιτευχθούν οι στόχοι που αναφέρονται στο άρθρο 1 του εν λόγω κανονισμού στον τομέα των σπόρων προς σπορά στο Βέλγιο· ότι η προθεσμία που έχει καθοριστεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τη μεταποίηση και την εμπορία των σπόρων προς σπορά που ανακοινώθηκε στις 27 Νοεμβρίου 1980 από τη βελγική κυβέρνηση σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο του Βελγίου.  Έγινε στις Βρυξέλλες, στις 24 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.